Datum: 16.01.2013

**ZAPISNIK**

**11. redne seje Občinskega sveta Občine Kobilje,**

**ki se je pričela dne 19.12.2012 ob 17.30 ,**

**v sejni sobi Občine Kobilje**

PRISOTNI ČLANI OBČINSKEGA SVETA: Boštjan Krivec, Emil Bukovec, Darko Gjerek, Saša Fras, Pavel Horvat, Tomaž Ferencek, Janez Gašparič

PRISOTNI OSTALI VABLJENI: Robert Ščap (predsednik NO), Milena Antolin (računovodkinja), Vera Nemec (zapisnica)

ODSOTEN: svetovalec župana III, Boštjan Horvat

SEJO VODIL: župan Stanko Gregorec

Predlagani dnevni red:

**1. Potrditev zapisnikov 10. redne, 10. izredne in 11. izredne seje**

**2. Realizacija/uresničevanje sklepov**

**3. Predstavitev revizijskega poročila o notranjem poslovanju občine Kobilje v letu 2010**

 **Poročevalka:** Milena Antolin, računovodkinja

**4. Predlog odloka o spremembah in dopolnitvah proračuna občine Kobilje za leti 2011**

 **in 2012 - druga obravnava**

 **Poročevalka:** Milena Antolin, računovodkinja

**5. Predlog odloka o proračunu občine Kobilje za leti 2013 in 2014 - prva obravnava**

 **Poročevalka:** Milena Antolin, računovodkinja

**6. Seznanitev s sklepom o začasnem financiranju občine Kobilje v obdobju januar –**

 **marec 2013**

**7. Občinsko kreditiranje (2010 – 2012)**

**8. Predstavitev aktivnosti obnove strehe na telovadnici**

**9. Odlok o ustanovitvi Javnega podjetja EKO – PARK d.o.o. Lendava – druga obravnava**

**10. Odlok o nadomestilu stavbnega zemljišča v občini Kobilje – tretja obravnava**

**11. Sklep o vrednosti točke za izračun nadomestila za uporabo stavbnega zemljišča v**

 **Občini Kobilje za leto 2013**

**12. Predlogi in pobude**

**13. Razno**

Župan Stanko Gregorec pozdravi vse prisotne, ugotovi sklepčnost in predlaga, da se kot 12. točka dnevnega reda uvrsti - Potrditev predloga sklepa za sprejem DIIP-a za projekt Razvojno inovacijski center. Na 13. točko - Predlogi in pobude in na 14. točko - Razno, obenem poudari na pomembnost točk in sprejem le teh.

Župan da na glasovanje dopolnjeni dnevni red:

***Predlog sklepa št.***

**Predlagani dnevni red se dopolni:**

**1. Potrditev zapisnikov 10. redne, 10. izredne in 11. izredne seje**

**2. Realizacija/uresničevanje sklepov**

**3. Predstavitev revizijskega poročila o notranjem poslovanju občine Kobilje v letu 2010**

 **Poročevalka:** Milena Antolin, računovodkinja

**4. Predlog odloka o spremembah in dopolnitvah proračuna občine Kobilje za leti 2011**

 **in 2012 - druga obravnava**

 **Poročevalka:** Milena Antolin, računovodkinja

**5. Predlog odloka o proračunu občine Kobilje za leti 2013 in 2014 - prva obravnava**

 **Poročevalka:** Milena Antolin, računovodkinja

**6. Seznanitev s sklepom o začasnem financiranju občine Kobilje v obdobju januar –**

 **marec 2013**

**7. Občinsko kreditiranje (2010 – 2012)**

**8. Predstavitev aktivnosti obnove strehe na telovadnici**

**9. Odlok o ustanovitvi Javnega podjetja EKO – PARK d.o.o. Lendava – druga obravnava**

**10. Odlok o nadomestilu stavbnega zemljišča v občini Kobilje – tretja obravnava**

**11. Sklep o vrednosti točke za izračun nadomestila za uporabo stavbnega zemljišča v**

 **Občini Kobilje za leto 2013**

**12. Potrditev predloga sklepa za sprejem DIP-a za projekt Razvojno inovacijski center**

**13. Predlogi in pobude**

**14. Razno**

Ob glasovanju je bilo prisotnih 6 članov občinskega sveta. ZA ni glasoval noben član, PROTI sta bila 2 člana, VZDRŽALI so se 4 člani. Sklep ni sprejet.

Po glasovanju župan Stanko Gregorec preda besedo svetniku Saši Fras. Svetnik Saša Fras pove, da se je na pobudo svetnika Boštjana Krivca, pred 11. redno sejo Občinskega sveta občine Kobilje sestala statutarno pravna komisija, zaradi razjasnitve »ne pravočasno poslanega vabila z gradivom za 11. redno sejo«. Kot predsednik statutarno pravne komisije je svetnik Saša Fras kontaktiral pripravljavce Poslovnika občinskega sveta in Statuta občine Kobilje t.j. doc. dr. Boštjana Brezovnika in Milana Železnika, univ. dipl. pravnik iz Lex lokalisa, ki sta potrdila, da se občinska uprava v dotični zadevi poslužuje Statuta in Poslovnika Občine Kobilje in ne ZUP-a.

Zaradi pomembnosti točk dnevnega reda se je posvetoval s svetovalcem Boštjanom Horvatom, s katerim sta po pogovoru ugotovila, da je nujno potrebno sprejeti za nadaljnje delovanje projektov Odlok o ustanovitvi Javnega podjetja EKO – PARK d.o.o. Lendava in Potrditev predloga sklepa za sprejem DIIP-a za projekt Razvojno inovacijskega centra.

Svetnik Boštjan Krivec pove, da nikakor ne bo potrdil rebalansa in ga bo bojkotiral ter pri določenih institucijah podal predlog.

Svetnik Saša Fras še doda, da v kolikor se na tej seji sprejmejo sklepi, so veljavni.

Statutarno pravna komisija je zato mnenja, da se izvede seja v okrnjeni obliki z dvema točkama in sicer:

1. Odlok o ustanovitvi Javnega podjetja EKO – PARK d.o.o. Lendava – druga obravnava
2. Potrditev predloga sklepa za sprejem DIIP-a za projekt Razvojno inovacijski center.

Po predlogu statutarno pravne komisije, župan Stanko Gregorec predlaga v sprejem naslednji sklep:

***Sklep št.198***

**Novi dnevni red 11. redne seje OS občine Kobilje se glasi:**

1. **Odlok o ustanovitvi Javnega podjetja EKO – PARK d.o.o. Lendava – druga obravnava**
2. **Sklep o potrditvi DIIP za Regionalni inovacijski center.**

Ob glasovanju je bilo prisotnih 6 članov občinskega sveta. ZA je glasovalo 6 članov. Sklep je sprejet.

**K 1. točki dnevnega reda:**

*Odlok o ustanovitvi Javnega podjetja EKO – PARK d.o.o. Lendava – druga obravnava*

Župan Stanko Gregorec na kratko predstavi Odlok o ustanovitvi Javnega podjetja EKO – PARK d.o.o. Lendava, pomemben je 11. člen v odloku, ki določa osnovni kapital, osnovni vložek in poslovni vložek občin in 20. člen, ki opredeljuje razdelitev glasov v skupščini. Med drugim opozori, da je odlok potrebno oddati do 20.12.2012. Trasa vodovoda poteka do vodohrana in nato ob goricah do vasi, zaprosili smo še za soglasje Bukovec Vero, Kobilje 194.

Svetnik Boštjan Krivec vpraša, kako je bilo razdeljeno solastništvo v projektu Pomurski vodovod-odsek A? Župan odgovori, da je bilo lastništvo razdeljeno glede na vložek.

Župan Stanko Gregorec da na glasovanje naslednji sklep:

***Sklep št.199***

**Občinski svet Občine Kobilje potrdi Odlok o ustanovitvi Javnega podjetja EKO – PARK d.o.o. Lendava.**

Ob glasovanju je bilo prisotnih 6 članov občinskega sveta. ZA je glasovalo 6 članov. Sklep je sprejet.

**K 2. točki dnevnega reda:**

*Sklep o potrditvi DIIP za Regionalni inovacijski center*

Župan Stanko Gregorec seznani svetnike, da je poročevalec k 2. točki dnevnega reda g. Geza Sočič na poti. Med tem obvesti svetnike, da je poplačan leasing za staro občinsko zgradbo, najet pri banki NLB leasing. Nadalje svetnike seznani, da je bil podan predlog za zemljiško knjižni vpis in pridobljeno soglasje sosedov in Elektro Maribor, tako da je vknjižba uradna. Zbor občanov je potrdil projekt RIC, ki se bo izvajal na »tovarni«, občinski svet pa potrjuje DIIP za Regionalni inovacijski center. Prev tako pove, da je občina s strani Ministrstva za gospodarski razvoj in tehnologijo ob pomoči poslanca Jožefa Horvata prejela odgovor v zvezi s poračunavanjem DDV-a. Razvije se kratka razprava na temo poračunavanja DDV-a.

Ob 18.45 se seji priključi poročevalec za 2 točko dnevnega reda, t.j. g. Geza Sočič.

G. Geza Sočič na kratko pojasni, da je v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Ur. l. RS št. 60/06) za to investicijo potrebna izdelava investicijske dokumentacije. Uredba v 4. členu določa mejne vrednosti, ki določajo pripravo za obravnavo investicijske posamezne vrste investicijske dokumentacije po stalnih cenah z vključenim davkom na dodano vrednost. Za predmetno investicijo je potrebno izdelati poleg dokumenta identifikacije investicijske projekta (DIIP) še investicijski program (IP). Vrednost projekta v obeh študijah je oz. bo enaka. G. Sočič predstavi DIIP po točkah obrazlage, ki so jo svetniki prejeli v gradivu za sejo. Finančna vrzel narekuje, da se v obdobju 5 let ne sme ustvariti zaslužek, kar pomeni, da mora občina v obdobju 5 let zaračunavati minimalno poslovno najemnino.

G. Sočič zapusti sejo ob 19.50.

Predsednik NO Robert Ščap izrazi mnenje, da je vrednost investicije 2x predimenzionirana, za kar bo občina za kritje lastnega deleža morala vzeti kredit, ne bo pa smela zaračunavati najemnine v obdobju 5 let.

Svetnik Saša Fras pove, da se pri samem projektu ne daje pozornost samo finančni situaciji, temveč kaj bo občina Kobilje pridobila s projektom.

Svetnik Darko Gjerek izpostavi, da se mu zdi višina kredita za lastni delež (100.000,00 €) prevelika in ga zanima ali je potrebna taka vsota?

Župan Stanko Gregorec odgovori, da bo potrebno vzeti kredit, vendar se še ne ve za kakšno vsoto.

Po izčrpani razpravi župan da na glasovanje naslednji sklep:

***Sklep št. 200***

**Na podlagi 4. Uredbe o enotni metodologiji za pripravo in obravnavo investicijske dokumentacije na podrocju javnih financ (Uradni list RS, št. 60/06 in št. 54/10) in 14. člena Statuta občine Kobilje (Uradno glasilo slovenksih občin, št. 2/2011) Občinski svet občine Kobilje sprejme sklep o potrditvi DIIP za Regionalni inovacijski center.**

Ob glasovanju je bilo prisotnih 7 članov občinskega sveta. ZA je glasovalo 6 članov, PROTI je bil en član. Sklep je sprejet.

Svetnik Boštjan Krivec na svojo željo pojasni, da se strinja z delom projekta, je pa proti zadolževanju občine za izvedbo mehkih vsebin in za drago opremo. Med drugim ga zanima koliko sredstev bo občina Kobilje potrebovala za sofinanciranje infrastrukture pri renovaciji državne ceste.

Župan Stanko Gregorec odgovori, da mora občina Kobilje do marca 2013 poslati na Ministrstvo za infrastrukturo in prostor svoje predloge in potrebe, šele takrat bo znano o kakšnih sredstvih govorimo.

Župan Stanko Gregorec da na glasovanje sklep o potrditvi projekta RIC:

***Sklep št. 201***

**Občinski svet občine Kobilje sprejme sklep o potrditvi projekta Regionalni inovacijski center (RIC).**

Ob glasovanju je bilo prisotnih 7 članov občinskega sveta. ZA je glasovalo 6 članov, PROTI je bil en član. Sklep je sprejet.

Župan Stanko Gregorec predlaga za četrtek 27.12.2012 ob 16.00 izredno sejo OS občine Kobilje, s čimer se svetniki strinjajo.

Seja končana ob 20.15.

Zapisala: Župan

Vera Nemec Stanko Gregorec